Metil bentzoato

Metil bentzoatoa azido bentzoikoaren ester bat da C6H5CO2CH3 formulakoa. Likido kolorgea da, uretan gaizki disolbatzen dena, baina disolbatzaile organikoekin nahasten dena.

Perfumerian baliatzen da batez ere.

Sintesia eta erreakzioak 
Metil bentzoatoa azido bentzoikoaren eta metanolaren kondentsazio prestatzen da azido sendo baten presentzian.

C6H5COOH + CH3OH -> C6H5COOCH3 + H2O

Metil bentzoatoak bi puntutatik erreakziona lezake: eraztun aromatikoaren bidez edo karboniloaren bidez. Elektroizaleek eraztunari erasotzen diote, adibidez azido nitrikoak nitro-deribatuak osatuz.

C6H5COOCH3 ->[HNO3] C6H4(NO2)COOCH3 

Nukleozaleek karboniloari erasotzen diote, esaterako sodio hidroxidoarekin erreakzionatzen du metanola eta sodio bentzoatoa sortuaz.

C6H5COOCH3 + NaOH -> C6H5COONa + CH3OH

Naturan 
Salvinia molesta uretako iratze brasildarrak metil bentzoatoa du orkideen erleen arrak erakartzeko baliatzen duen konposatu-koktelean. Itxura batean, erleek konposatua biltzen dute feromonak sintetizatzeko. Hortaz, biologoek metil bentzoatoa baliatzen dute erleak tranpetan harrapatzeko.

Erreferentziak

Kanpo estekak 

Esterrak
Perfumeen osagaiak
Aromatizatzaileak